CELEX: 52016PC0462
Language: sl
Date: 2016-07-13
Title: Predlog SKLEP EVROPSKEGA PARLAMENTA IN SVETA o uporabi Solidarnostnega sklada Evropske unije za zagotavljanje pomoči Grčiji po potresu, ki je prizadel Jonske otoke novembra 2015

EVROPSKA KOMISIJA
            Bruselj, 13.7.2016
            COM(2016) 462 final
            Predlog
            SKLEP EVROPSKEGA PARLAMENTA IN SVETA
            o uporabi Solidarnostnega sklada Evropske unije za zagotavljanje pomoči Grčiji po potresu, ki je prizadel Jonske otoke novembra 2015
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               Ta sklep zadeva uporabo zneska iz Solidarnostnega sklada Evropske unije (v nadaljnjem besedilu: sklad) v višini 1 651 834 EUR zaradi potresa v Grčiji. Uporaba teh sredstev se bo v celoti financirala z delno uporabo 50 000 000 EUR v odobritvah za prevzem obveznosti in odobritvah plačil, ki so že vključene v proračun za leto 2016, tako da sprememba proračuna ni potrebna. 
            
            
               2.INFORMACIJE IN POGOJI
            
            
               Komisija je 5. februarja 2016 prejela prošnjo za finančno pomoč iz sklada v zvezi z naravno nesrečo v Grčiji (potres, ki je 17. novembra 2015 prizadel področje Jonskih otokov, zlasti otoka Lefkada in Kefalonija). Komisija je temeljito proučila to vlogo v skladu z Uredbo Sveta (ES) št. 2012/2002 z dne 11. novembra 2002 o ustanovitvi Evropskega solidarnostnega sklada
                  1
                (v nadaljnjem besedilu: Uredba) in zlasti v skladu s členi 2, 3 in 4 Uredbe. Sledi povzetek najpomembnejših elementov ocene.
            
            
               (1)Grčija je 5. februarja 2016 predložila vlogo za finančni prispevek iz sklada, kar je v roku 12 tednov od zabeležene prve škode 17. novembra 2015 (otok Lefkada). Vloga je bila predložena kot „regionalna naravna nesreča“ v skladu s členom 2(3) Uredbe. Po poizvedbi Komisije so bili posodobljeni podatki predloženi 9. marca 2016.
            
            
               (2)Grčija je ob predložitvi vloge zaprosila za izplačilo predplačila na pričakovani prispevek iz sklada. Po predhodni oceni vloge je Komisija ugotovila, da so bili izpolnjeni pogoji iz člena 4a Uredbe.
            
            
               (3)Sklep Komisije C(2016) 1772 z dne 18. marca 2016 je dodelil predplačilo v višini 164 798 EUR, kar je 10 % pričakovanega finančnega prispevka iz sklada. 
            
            
               (4)Grški organi so skupno neposredno škodo prvotno ocenili na 65 919 000 EUR. 9. marca 2016 so predložili posodobljeno vlogo za skupno neposredno škodo v višini 66 073 345 EUR. Posodobljeni znesek škode predstavlja 2,1 % regionalnega BDP v zadevni regiji NUTS 2 Jonski otoki (3 137 milijonov EUR na podlagi podatkov Eurostata
                  2
                iz leta 2014 za EL62), kar presega prag 1,5 % regionalnega BDP, ki je merilo za regionalno naravno nesrečo v skladu z Uredbo.
            
            
               (5)Skupna neposredna škoda je osnova za določitev zneska finančne pomoči iz sklada. Finančni prispevek se lahko uporabi samo za bistvene nujne ukrepe in ukrepe za okrevanje, kakor so opredeljeni v členu 3 Uredbe.
            
            
               (6)Kar zadeva učinek in posledice nesreče, je zjutraj 17. novembra 2015 otok Lefkada prizadela vrsta katastrofalnih potresov, ki so dosegli stopnjo 6,1 po Richterjevi lestvici. Škoda je bila zabeležena tudi na severnem delu otokov Kefalonija in Itaka. Nesreči je sledilo več popotresnih sunkov. Dveh osebi sta izgubili življenje, osem pa je bilo ranjenih. Po podatkih seizmoloških strokovnjakov je potres premaknil otok Lefkada v južni smeri za 36 cm. Grški operativni center civilne zaščite je bil takoj aktiviran in za prizadeto prebivalstvo so bili zagotovljeni začasna bivališča, zatočišča in hrana. Potres je poškodoval 120 stanovanjskih enot, od katerih jih je bilo 20 ocenjenih kot neprimerne za bivanje. Poleg tega je bila povzročena obsežna škoda na regionalni in lokalni infrastrukturi, zasebnih in javnih stavbah (vključno z lokalno bolnišnico) ter drugi infrastrukturi (pristanišča in biološka omrežja), poročali pa so tudi o škodi na kulturnih objektih (večinoma cerkvah). Zemeljski usadi so uničili in prekrili nekatere turistično najpomembnejše plaže na zahodu otoka.
            
            
               (7)Grški organi so stroške bistvenih nujnih operacij, upravičene na podlagi člena 3(2) Uredbe, ocenili na 52,374 milijona EUR in jih razčlenili po vrstah operacij. Največji del stroškov zadeva prometni sektor, in sicer nad 38 milijonov EUR. Drugi največji delež stroškov zadeva varovanje kulturne dediščine v višini 7 milijonov EUR. 
            
            
               (8)Prizadeta regija je v skladu z evropskimi strukturnimi in investicijskimi skladi (2014–2020) opredeljena kot manj razvita regija. Grški organi Komisiji niso sporočili, da nameravajo prerazporediti sredstva iz programov skladov ESI v obnovitvene ukrepe.
            
            
               (9)Kar zadeva izvajanje zakonodaje Unije o preprečevanju in upravljanju tveganj nesreč, trenutno ne poteka noben postopek ugotavljanja kršitev. Kot ena najbolj potresno dejavnih držav v Evropi si Grčija prizadeva vzpostaviti okvir za preprečevanje in obvladovanje tveganja naravnih nesreč. Prva grška uredba o potresih (EAK-2000) je začela veljati leta 1959 in bila večkrat spremenjena. Omenjena uredba je bila dopolnjena leta 2003 z novim zemljevidom potresno ogroženih območij. Organizacija za načrtovanje in varstvo pred potresi (OASP) je pravna oseba javnega prava, ki jo nadzoruje ministrstvo za infrastrukturo, promet in omrežja, njen namen pa je čim bolj zmanjšali uničujoče posledice potresa. 
            
            
               (10)Grčija na dan predložitve vloge ni bila v postopku za ugotavljanje kršitev v zvezi z zakonodajo Unije v povezavi z naravo nesreče.
            
            
               (11)Grški organi so navedli, da za upravičene stroške ni zavarovalnega kritja.
            
            
               3.PRORAČUNSKE POSLEDICE
            
            
               Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020
                  3
                in zlasti člen 10 Uredbe omogoča uporabo Solidarnostnega sklada Evropske unije (v nadaljnjem besedilu: sklad) do letne zgornje meje v višini 500 000 000 EUR (v cenah iz leta 2011) nad zgornjimi mejami ustreznih razdelkov finančnega okvira. Pogoji za upravičenost do črpanja sredstev iz Sklada so podrobno navedeni v Uredbi Sveta (ES) št. 2012/2002 o ustanovitvi Solidarnostnega sklada Evropske unije, kakor je bila spremenjena z Uredbo (EU) št. 661/2014 Evropskega parlamenta in Sveta z dne 15. maja 2014. Točka 11 medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju
                  4
                (v nadaljnjem besedilu: medinstitucionalni sporazum) vsebuje določbe o uporabi sklada.
            
            
               Ker je bila solidarnost osrednji razlog za ustanovitev sklada, Komisija meni, da bi morala biti pomoč iz sklada progresivna. To pomeni, da bi bilo treba v skladu z dosedanjo prakso za delež škode, ki presega prag za večjo naravno nesrečo za uporabo sredstev iz sklada (tj. 0,6 % BND oziroma 3 milijarde EUR v cenah iz leta 2011, pri čemer se upošteva nižji znesek), nameniti večjo intenzivnost pomoči kot za delež škode pod tem pragom. Stopnja, ki se je v preteklosti uporabljala za dodelitev sredstev za večje naravne nesreče, znaša 2,5 % skupne neposredne škode pod pragom in 6 % za del škode nad njim. Za regionalne naravne nesreče in nesreče, ki so bile priznane na podlagi določbe o sosednji državi, je višina stopnje 2,5 %.
            
         
         
            
               Prispevek ne sme presegati ocenjenih skupnih stroškov upravičenih operacij. Metodologija za izračun pomoči iz sklada je bila določena v Letnem poročilu o Solidarnostnem skladu za obdobje 2002–2003, sprejela pa sta jo Svet in Evropski parlament.
            
            
               Na podlagi vloge Grčije je izračun pomoči iz sklada, ki temelji na oceni skupne neposredne škode, naslednji:
            
            
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Nesreča
                     
                  
                  
                     
                        Neposredna škoda
                        (v mio. EUR)
                     
                  
                  
                     
                        2,5 % neposredne škode do praga
                        (EUR)
                     
                  
                  
                     
                        6 % neposredne škode nad pragom
                     
                  
                  
                     
                        Skupni znesek predlagane pomoči
                        (EUR)
                     
                  
               
                     
                        GRČIJA 
                     
                  
                  
                     
                        66,073
                     
                  
                  
                     
                        1 651 834
                     
                  
                  
                     
                        –
                     
                  
                  
                     
                        1 651 834
                     
                  
               
                     
                        SKUPAJ
                     
                  
                  
                     
                        1 651 834
                     
                  
               
               Znesek v višini 50 000 000 EUR je bil uporabljen ob sprejetju proračuna za leto 2016 za plačilo predplačil, ustrezne odobritve za prevzem obveznosti in odobritve plačil pa so bile vključene v proračun. Ob upoštevanju proučitve te vloge
                  5
                in najvišjega možnega zneska nepovratnih sredstev iz sklada Komisija predlaga, da se sklad uporabi v višini 1 651 834 EUR iz zneska 50 000 000 EUR, ki je posebej namenjen za predplačila iz splošnega proračuna Evropske unije za proračunsko leto 2016.
            
            
               Znesek v višini 164 798 EUR je bil že plačan kot 10-odstotno predplačilo v skladu s členom 4a(2) Uredbe, preostali znesek, ki ga je treba plačati, pa znaša 1 487 036 EUR.
            
            
               Po plačilu navedenih predplačil razpoložljivi saldo za izplačilo predplačil v proračunu znaša 49 835 202 EUR. V skladu s točko 11 medinstitucionalnega sporazuma, ki določa možnosti za prerazporeditev odobritev, Komisija predlaga, da se iz tega razpoložljivega salda črpa znesek v višini 1 487 036 EUR, ki je potreben za Grčijo. Po plačilu preostalega salda ostaja na voljo 48 348 166 EUR za nadaljnja predplačila v letu 2016, če bo to potrebno. Na podlagi trenutno razpoložljivih informacij se ta znesek ocenjuje za zadostnega v primeru novih vlog, ki bodo vložene do konca leta. 
            
            
               V primeru nestrinjanja se začne postopek tristranskih pogovorov v skladu s točko 11 medinstitucionalnega sporazuma
                  6
               .
            
            
               Predlog
            
            
               SKLEP EVROPSKEGA PARLAMENTA IN SVETA
            
            
               o uporabi Solidarnostnega sklada Evropske unije za zagotavljanje pomoči Grčiji po potresu, ki je prizadel Jonske otoke novembra 2015
            
            
               EVROPSKI PARLAMENT IN SVET EVROPSKE UNIJE STA –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije
                  7
                in zlasti člena 4(3) Uredbe,
            
            
               ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju
                  8
                in zlasti točke 11 Sporazuma,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Namen Solidarnostnega sklada Evropske unije (v nadaljnjem besedilu: sklad) je omogočiti Uniji, da se hitro, učinkovito in prožno odziva na izredne razmere in tako izkaže svojo solidarnost s prebivalstvom območij, ki so jih prizadele naravne nesreče. 
            
            
               (2)Sredstva sklada ne presegajo najvišjega letnega zneska 500 000 000 EUR (v cenah iz leta 2011), kot je določeno v členu 10 Uredbe Sveta (EU, Euratom) št. 1311/2013
                  9
               .
            
            
               (3)Grčija je 5. februarja 2016 predložila vlogo za uporabo sredstev sklada zaradi potresa, ki je prizadel Jonske otoke novembra 2015. 
            
            
               (4)Vloga Grčije izpolnjuje zahteve za zagotovitev finančnega prispevka iz sklada v skladu s členom 4 Uredbe (ES) št. 2012/2002.
            
         
         
            
               (5)Zato je treba uporabiti sredstva sklada, da se zagotovi finančni prispevek za Grčijo. 
            
            
               (6)V skladu s Sklepom (EU) 2016/252 Evropskega parlamenta in Sveta
                  10
                je bil Solidarnostni sklad Evropske unije uporabljen za zagotovitev zneska v višini 50 000 000 EUR v odobritvah za prevzem obveznosti in odobritvah plačil za predplačila za proračunsko leto 2016. Ta sredstva so bila uporabljena le v zelo omejenem obsegu. Obstajajo torej možnosti za financiranje celotnega zneska uporabe sklada, in sicer s prerazporeditvijo odobritev za predplačila, na voljo v splošnem proračunu Unije za proračunsko leto 2016.
            
            
               (7)Da bi se sredstva iz sklada lahko čim prej uporabila, bi bilo treba ta sklep uporabljati od datuma sprejetja –
            
            
               SPREJELA NASLEDNJI SKLEP:
            
            
               Člen 1
            
            
               V okviru splošnega proračuna Unije za proračunsko leto 2016 se Solidarnostni sklad Evropske unije uporabi za zagotovitev zneska v višini 1 651 834 EUR za Grčijo, in sicer v odobritvah za prevzem obveznosti in odobritvah plačil. 
            
            
               Celotni znesek iz prvega odstavka, za katerega se uporabi sklad, se financira iz sredstev za plačilo predplačil v proračunu Unije za proračunsko leto 2016, znesek, ki je na voljo za predplačila, pa se ustrezno zniža. 
            
            
               Člen 2
            
            
               Ta sklep začne veljati na dan objave v Uradnem listu Evropske unije.
            
            
            
               Uporablja se od ... [datum sprejetja sklepa].*
            
            
               
                  11V Bruslju,
            
            
               
                  Za Evropski parlament
                        Za Svet
               
               
                  Predsednik
                        Predsednik
               
            
         
         
            
                  
                     (1)
                  Uredba Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije, UL L 311, 14.11.2002, str. 3. 
               
               
                  
                     (2)
                  Ta BDP temelji na zadnjih podatkih Eurostata, prejetih maja 2016. V trenutku, ko je bila vloga prejeta, je bil prag izračunan na podlagi začasnih (višjih) podatkov, tako da se začasno izračunani prag v višini 48,7 milijona EUR zmanjša na 47,1 milijona EUR. V obeh primerih je bil prag dosežen, tako da ni prišlo do sprememb predlaganega zneska pomoči.
               
               
                  
                     (3)
                  UL L 347, 20.12.2013, str. 884.
               
               
                  
                     (4)
                  UL C 373, 20.12.2013, str. 1.
               
               
                  
                     (5)
                  Sporočilo Komisiji C(2016) 3872.
               
               
                  
                     (6)
                  UL C 373, 20.12.2013, str. 1.
               
               
                  
                     (7)
                  UL L 311, 14.11.2002, str. 3.
               
               
                  
                     (8)
                  UL C 373, 20.12.2013, str. 1.
               
               
                  
                     (9)
                  Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).
               
               
                  
                     (10)
                  Sklep (EU) 2016/252 Evropskega parlamenta in Sveta z dne 25. novembra 2015 o uporabi Solidarnostnega sklada Evropske unije za plačilo predplačil (UL L 47, 24.2.2016, str. 5).
               
               
                  
                     (11)
                   Datum vstavi Parlament pred objavo v Uradnem listu.